Артабан Белецкий әйләнмәле хәрәкәт һәм ҡаты есем йәки бер нисә өлөштән торған конструкция (ҡаты есемдәр системаһы) итеп ҡаралған юлдаштарҙы тотороҡландырыу менән шөғөлләнә башлай. Уның ғилми ижадының күп өлөшө, шул иҫәптән кандидатлыҡ (1962) һәм «Движение искусственного спутника относительно центра масс» темаһына докторлыҡ (1965) диссертацияһы ошо мәсьәләгә арналған. 1969 йылдан Мәскәү дәүләт университетының теоретик механика һәм мехмат мехатроникаһы кафедраһы профессоры, 1996 йылдан РФА-ның М.xa0В.xa0Келдыш исемендәге ғәмәли математика институтының төп ғилми хеҙмәткәре. 2002 йылдан алып Мәскәү дәүләт университетының атҡаҙанған профессоры.